Svangaskarð

Svangaskarð (IPA: [ˈsvɛŋkaskɛaɹ]) er et flerbruksstadion på Færøyene, mest kjent som fotballbane. Svangaskarð ligger på Toftir på Eysturoy. Stadionet benyttes noen ganger av Færøyenes herrelandslag i fotball, og før Tórsvøllur ble bygd, ble Svangaskarð benyttet som hovedstadion for landslaget. Det færøyske laget B68 Toftir har spilt sine hjemmekamper her siden starten. Stadionet stod ferdigstilt i 1980, og gressmatten ble lagt i 1991. Stadionet har 6 000 tilskuerplasser.